《怀丁鹤年高士》
元代·方行

白云生虚堂，沧江夜来雨。念子素抱清，守道犹处女。

离别月几圆，流光歘如许。佳期怅芳岁，缅怀在知己。

爰我山中癯，旷焉隔秋水。结佩贻远情，含睇不能语。

松花再开时，愿言寄千里。

作者简介：元台州黄岩人，字明敏。方国珍子。顺帝至正间为江浙行中书省参知政事，调江西。襟度潇洒，善谈名理，好读书。有《东轩集》。